Oficialusis leidinys L 237 , 26/08/1983 p. 0009 - 0012

specialusis leidimas suomių kalba: skyrius 15 tomas 4 p. 0132

specialusis leidimas švedų kalba: skyrius 15 tomas 4 p. 0132

specialusis leidimas ispanų kalba: skyrius 04 tomas 2 p. 0134

specialusis leidimas portugalų kalba skyrius 04 tomas 2 p. 0134



Protokolas valstybių, Konvencijos dėl žvejybos ir gyvųjų išteklių apsaugos Baltijos jūroje ir Beltuose Šalių, atstovų konferencijos Varšuva, 1982 m. lapkričio 9-11 d. 1. Lenkijos Liaudies Respublikos Vyriausybės kvietimu 1982 m. lapkričio 9-11 d. Varšuvoje vyko Valstybių, Konvencijos dėl žvejybos ir gyvųjų išteklių apsaugos Baltijos jūroje ir Beltuose Šalių, atstovų konferencija. 2. Konferencijoje buvo atstovaujamos šios valstybės: - Danijos Karalystė, - Suomijos Respublika, - Vokietijos Demokratinė Respublika, - Vokietijos Federacinė Respublika, - Lenkijos Liaudies Respublika, - Švedijos Karalystė, - Tarybų Socialistinių Respublikų Sąjunga. 3. Europos ekonominė bendrija, kviesta kaip stebėtoja, taip pat dalyvavo konferencijoje ir jos debatuose. 4. Ponas Marian Fila, Lenkijos delegacijos vadovas, buvo išrinktas konferencijos pirmininku. Ponas Bertil Roth, Švedijos delegacijos vadovas, buvo išrinktas konferencijos pirmininko pavaduotoju. Konferencijos sekretoriaus pareigas atliko Dr. Zdzislaw Russek, Tarptautinės žvejybos Baltijos jūros komisijos sekretorius. 5. Konferencijos diskusijos rėmėsi Valstybių, Konvencijos dėl žvejybos ir gyvųjų išteklių apsaugos Baltijos jūroje ir Beltuose Šalių, atstovų susitikimo, įvykusio 1981 m. birželio 22-26 d., baigiamąja ataskaita. 6. Remdamasi savo diskusijomis, konferencija nutarė padaryti šias Konvencijos pataisas: a) preambulė papildoma nauja įvadine pastaba: - "pažymėdamos, kad Baltijos jūros baseino valstybės išplėtė savo jurisdikciją šalia ir už jų teritorinės jūros esančių vandenų gyviesiems ištekliams,"; b) VIII straipsnio 3 dalis performuluojama taip: "Kiekviena Susitariančioji Valstybė Komisijoje turi vieną balsą. Komisijos sprendimai ir rekomendacijos priimami dviejų trečdalių balsavime dalyvaujančių Susitariančiųjų Valstybių balsų dauguma, tačiau su sąlyga, kad kiekviena rekomendacija, susijusi su vienos ar daugiau Susitariančiųjų Valstybių žvejybos jurisdikcijos rajonais, šioms valstybėms įsigalioja tik tuo atveju, jei jos balsuodamos pritarė tokiai rekomendacijai."; c) IX straipsnio 1 dalies a ir b punktai yra iš dalies performuluoti, ir straipsnis papildomas d punktu: "a) koordinuoti Konvencijos rajono gyvųjų išteklių valdymą, renkant, apibendrinant, analizuojant ir platinant statistikos duomenis, pavyzdžiui, apie sugavimus, žvejybos pastangas ir kitą informaciją; b) atitinkamai skatinti Konvencijos rajone mokslinių tyrimų ir, jei pageidautina, bendrų tokių tyrimų programų koordinavimą; d) analizuoti Susitariančiųjų Valstybių pateiktą informaciją pagal XII straipsnio 3 dalį."; d) X straipsnio f punktas performuluojamas taip: "f) bet kokias priemones, nustatančias bendrą leistiną sugavimą arba žvejybos pastangas pagal rūšis,populiacijas, rajonus ir žvejybos laikotarpius, įskaitant bendrus leistinus sugavimus tuose rajonuose, kurie priklauso Susitariančiųjų Valstybių žvejybos jurisdikcijai."; g punktas panaikinamas; dabartinis h punktas pernumeruojamas į g punktą; e) XI straipsnis papildomas nauja 4 dalimi, o dabartinė 4 dalis tampa 5 dalimi ir performuluojama taip: "4. a) Po Komisijos priimtos rekomendacijos įsigaliojimo dienos kiekviena Susitariančioji Valstybė gali pranešti Komisijai nebepripažįstanti rekomendacijos ir, jei ji tokio pareiškimo neatsiima, rekomendacija nustoja būti privaloma šiai Susitariančiajai Valstybei, praėjus metams nuo perspėjimo dienos; b) rekomendacija, kuri nustoja būti privaloma vienai Susitariančiajai Valstybei, nustoja būti privaloma kiekvienai kitai Susitariančiajai Valstybei, praėjus trisdešimčiai dienų po to, kai pastaroji praneša Komisijai apie tai, kad ji nebepripažįsta šios rekomendacijos. 5. Komisija nedelsdama praneša Susitariančiosioms Valstybėms apie visus pagal šį straipsnį gautus pranešimus."; f) XII straipsnio 3 dalies pabaigoje pridedama: "įskaitant informaciją apie kontrolės priemones, kurių buvo imtasi užtikrinti, jog bus vykdomos Komisijos rekomendacijos."; g) XIII straipsnis performuluojamas taip: "Kiekviena Susitariančioji Valstybė praneša Komisijai apie savo teisines priemones ir bet kuriuos sudarytus susitarimus, jei tos teisinės priemonės ir susitarimai yra susiję su žvejybos išteklių apsauga ir naudojimu Konvencijos rajone."; h) XVII straipsnis performuluojamas taip: "1. Šią Konvenciją pasirašiusios valstybės narės privalo ratifikuoti ar patvirtinti. Ratifikavimo ar patvirtinimo dokumentai atiduodami saugoti Lenkijos Liaudies Respublikos Vyriausybei, kuri atlieka Vyriausybės depozitarės funkcijas. 2. Prie šios Konvencijos gali prisijungti kiekviena valstybė, kuri yra suinteresuota išsaugoti Baltijos jūros ir Beltų gyvuosius išteklius ir racionaliai juos naudoti, ar kiekviena tarpvyriausybinė ekonominės integracijos organizacija, kuriai jos valstybės narės yra perdavusios kompetenciją šios Konvencijos reglamentuojamais klausimais, jeigu tą valstybę ar organizaciją pakviečia prisijungti Susitariančiosios Valstybės. 3. Bet kuri nuoroda į Susitariančiąsias Valstybes šioje Konvencijoje mutatis mutandis taikoma pirmesnėje straipsnio dalyje minimoms organizacijoms, kurios yra tapusios šios Konvencijos Šalimis. 4. Jei iškyla konfliktas tarp straipsnio 2 dalyje paminėtos organizacijos įsipareigojimų pagal šią Konvenciją ir jos įsipareigojimų pagal tokios organizacijos steigimo sutarties ar su ja susijusių aktų sąlygas, įsipareigojimai pagal šią Konvenciją turi viršenybę." 7. Po tolesnių svarstymų konferencija sutarė dėl šių nuostatų, kurios sudaro XVII straipsnio priedėlį dėl EEB prisijungimo prie Konvencijos: a) Danijos Karalystės ir Vokietijos Federacinės Respublikos prašymu, visos Susitariančiosios Valstybės kviečia Europos ekonominę bendriją (EEB) prisijungti prie Konvencijos vietoj Danijos Karalystės ir Vokietijos Federacinės Respublikos; nukrypstant nuo Konvencijos XIX straipsnio, šių dviejų Susitariančiųjų Valstybių narystė Konvencijoje nutrūksta nuo to momento, kai Konvencija įsigalioja EEB; b) nuo prisijungimo momento EEB perima visas Konvencijoje numatytas Susitariančiosios Valstybės teises ir pareigas, įskaitant, inter alia, teisę turėti vieną balsą ir pareigą sumokėti vieną iš lygių viso Biudžeto sumos dalių bei griežtai užtikrinti visų iš šios Konvencijos kylančių pareigų vykdymą; c) nelaikoma, kad EEB dalyvavimas šioje Konvencijoje turi įtakos pagal tarptautinę teisę nustatytoms SusitariančiųjųValstybių teisėms, pretenzijoms ar požiūriams dėl žvejybos zonų ribų nustatymo ar jurisdikcijos žvejybos rajonams masto; d) Danijos Karalystės ir Vokietijos Federacinės Respublikos pasitraukimas neturi įtakos nustatytoms Komisijos oficialioms kalboms; e) EEB prisijungimo prie šios Konvencijos dokumentai deponuojami Vyriausybei depozitarei. 8. EEB atstovai padarė pareiškimą, kuris yra pridedamas prie šio protokolo. 9. Vienintelis šio Protokolo originalo tekstas anglų kalba deponuojamas Lenkijos Liaudies Respublikos Vyriausybėje. Lenkijos Liaudies Respublikos Vyriausybė išsiuntinėja šio Protokolo patvirtintą kopiją kiekvienai valstybei, kurios atstovai dalyvavo šioje konferencijoje, kad jie priimtų šiame Protokole esančias pataisas Konvencijos XVI straipsnyje numatyta tvarka. Priimta 1982 m. lapkričio vienuoliktą dieną Varšuvoje. Danijos Karalystės delegacijos varduSuomijos Respublikos delegacijos varduVokietijos Demokratinės Respublikos delegacijos varduVokietijos Federacinės Respublikos delegacijos varduLenkijos Liaudies Respublikos delegacijos varduŠvedijos Karalystės delegacijos varduTarybų Socialistinių Respublikų Sąjungos delegacijos vardu -------------------------------------------------- PRIEDAS Europos ekonominės bendrijos atstovų pareiškimas Dėl XVII straipsnio 4 dalies Europos ekonominės bendrijos atstovai nori pabrėžti štai ką: 1) dėl Europos ekonominės bendrijos prisijungimo prie šios Konvencijos neatsiranda jokio prieštaravimo tarp Bendrijos įsipareigojimų pagal jos Steigimo sutartį ir įsipareigojimų pagal šią Konvenciją; 2) panašiai, jokio prieštaravimo neatsiranda tarp galiojančių Bendrijos teisės aktų ir iš šios Konvencijos atsirandančių įsipareigojimų. Be to, neįmanomas joks hipotetinis prieštaravimas, nes Europos ekonominės bendrijos prisijungimą prie šios Konvencijos turės patvirtinti Europos Bendrijų Ministrų Taryba. Šiuo patvirtinimo aktu bus panaikintas bet koks ankstesnis potencialiai prieštaraujantis teisinis aktas; 3) priimdama būsimus Bendrijos teisės aktus, Bendrija, kaip ir kitos Susitariančiosios Šalys, privalės laikytis įsipareigojimų pagal šią Konvenciją. --------------------------------------------------